MT
L 37/56
Il-Ġurnal Uffiċjali tal-Unjoni Ewropea
18.2.2022
MEHMUŻ MAD-DEĊIŻJONI TAL-KUMITAT KONĠUNT UE/ICAO ta’ XX 202X ARRANĠAMENT TA’ ĦIDMA BEJN L-ORGANIZZAZZJONI TAL-AVJAZZJONI ĊIVILI INTERNAZZJONALI U L-UNJONI EWROPEA RIGWARD IL-KOOPERAZZJONI FIL-QASAM TAR-RAPPORTAR TAL-AĊĊIDENTI U L-INĊIDENTI FL-AVJAZZJONI ĊIVILI Dan l-Arranġament ta’ Ħidma fih mekkaniżmi u proċeduri miftiehma b’mod reċiproku meħtieġa għallimplimentazzjoni effettiva tal-attivitajiet ta’ kooperazzjoni bejn l-Organizzazzjoni tal-Avjazzjoni Ċivili Internazzjonali (ICAO) u l-Unjoni Ewropea (UE).
L-ICAO u l-UE minn hawn ’il quddiem jissejħu individwalment il- “Parti” jew kollettivament bħala l- “Partijiet”.
1.
L-OBJETTIV TAL-ARRANĠAMENT TA’ ĦIDMA
1.1.
Dan l-Arranġament ta’ Ħidma, li jaqa’ fl-ambitu tal-Memorandum ta’ Kooperazzjoni (MoC) u l-Anness tiegħu dwar is-Sikurezza tal-Avjazzjoni, b’mod partikolari l-Artikoli 3.3 u 7.3(c) tal-MoC, għandu l-għan li jimplimenta l-kooperazzjoni bejn il-Partijiet li għandha l-għan li tappoġġa u tippromwovi, fejn possibbli, l-attivitajiet ta’ xulxin filqasam tar-rapportar tal-inċidenti u l-aċċidenti fl-avjazzjoni ċivili. 1.2.
Sabiex jinkisbu l-għanijiet ta’ dan l-Arranġament ta’ Ħidma, il-Partijiet jaqblu dwar l-approċċ ġenerali li ġej: (a) Għall-implimentazzjoni effettiva ta’ dan l-Arranġament ta’ Ħidma, l-UE taħtar l-Aġenzija tas-Sikurezza talAvjazzjoni tal-Unjoni Ewropea (EASA) (4) bħala l-“aġent tekniku” tagħha.
(b) L-EASA se tippromwovi l-użu tat-tassonomija tar-Rappurtar ta’ Data dwar l-Aċċidenti/Inċidenti (ADREP) talICAO bħala l-istandard għar-rappurtar u l-iskambju ta’ informazzjoni dwar l-aċċidenti u l-inċidenti fl-Istati Membri tal-Unjoni Ewropea, fl-Istati taż-Żona Ekonomika Ewropea (ŻEE) u fl-Iżvizzera.
(c) L-ICAO se tippromwovi l-użu ta’ sett ta’ software ta’ applikazzjonijiet tal-UE ECCAIRS 2 għall-ġbir ta’ informazzjoni dwar l-aċċidenti u l-inċidenti lill-Istati Membri tal-ICAO.
(d) Fir-rigward tal-użu tas-sett ta’ software ECCAIRS 2, l-ICAO u l-EASA se jikkoordinaw il-kondiviżjoni u l-armonizzazzjoni tat-taħriġ tagħhom u l-isforzi u l-materjal ta’ appoġġ għall-benefiċċju tal-utenti finali kollha tal-ECCAIRS.
(e) L-ICAO u l-EASA se jikkollaboraw dwar l-istabbiliment ta’ bażi tad-data ċentrali globali u aċċessibbli dwar l-aċċidenti u l-inċidenti bl-użu tas-software ECCAIRS 2.
Il-bażi tad-data se titħaddem skont il-politiki tas-sigurtà tas-sistema tal-informazzjoni rilevanti fis-seħħ.
2.
AKKOMODAZZJONI SPEĊIFIKA BEJN IL-PARTIJIET
2.1.
Sabiex jippromwovu l-użu tat-tassonomija ADREP, ara l-punt 1.2 b) hawn fuq, il-Partijiet jaqblu dwar dan li ġej: (a) L-ICAO hija s-sid u l-Parti responsabbli għall-iżvilupp u l-manutenzjoni attiva tat-tassonomija ADREP.
(b) L-ICAO u l-Grupp ta’ Ħidma dwar it-Tassonomija tal-ECCAIRS jikkoordinaw u jaħdmu f’kooperazzjoni mill-qrib biex jiżguraw evoluzzjoni u implimentazzjoni konsistenti tat-tassonomija ADREP inkluż fis-Sistema ta’ Rappurtar tal-ECCAIRS.
(c) L-ICAO se tippubblika fuq is-sit web tagħha t-tassonomija ADREP bħala dokument formali tal-ICAO u se taġġorna dan id-dokument meta jkun meħtieġ.
(d) It-tassonomija ADREP tal-ICAO hija l-bażi għall-approċċ tar-rappurtar tal-aċċidenti u l-inċidenti tal-avjazzjoni kif definit fir-Regolament (UE) Nru 376/2014.
Il-bidliet fit-tassonomija tal-ADREP tal-ICAO, fil-prinċipju, se jiġu integrati fir-rilaxxi tas-software tal-avjazzjoni tal-ECCAIRS.
(4) https://www.easa.europa.eu/